Virinaj kandidatoj mankas ĉe TEJO
#000000
La elekta komisiono de TEJO remalfermis kandidatiĝon por la estraro, ĉar nur unu el ok kandidatoj estis virino. La nova limdato estas la 12-a de junio, kaj la elekto okazos dum la sekva monato. Nova estraro de TEJO nuntempe estas elektata ĉiujare.
#000001
En 2020, kvin el la naŭ TEJO-estraranoj elektitaj estis virinoj, inkluzive la prezidanton, ĝeneralan sekretarion kaj kasiston. En 2021, nur du el naŭ estraranoj estis inoj, kaj en 2022 povus okazi ke neniu virino estos elektita. Laŭ Vikipedio, lastfoje oni elektis estraron kun malpli ol du virinoj en 1999. Tiam neniu virino estis elektita.
#000003
El la ok kandidatoj por la nova estraro nur unu estas virino. Pro tio la elekta komisiono remalfermas kandidatiĝon kaj invitas pli da virinoj kandidatiĝi. Laŭ preciza formulo en la alvoko, oni invitas tiujn, “kiuj identigas sin ne-vire”, por klare bonvenigi ankaŭ transgenrulojn.
#000004
– Unue ĉiuj havas propran vivsperton kaj povas porti malsimilajn vidpunktojn al la laboro, diverseco (ne nur genra) estas grava por ke pli da vidpunktoj povu esti reprezentataj en la sama diskuto.
#000007
Malgraŭ la manko de genra diverseco, la komisiono raportas ke estas sukcesa geografia diverseco kaj almenaŭ po unu kandidato venas el Afriko, Azio, Eŭropo, kaj Sud-Ameriko. Ankaŭ estas almenaŭ unu kandidato por ĉiu ofico.
#000010
Alklaku por kunhavigi ĉe Facebook(Malfermiĝas en nova fenestro)Alklaku por kunhavigi per Telegramo(Malfermiĝas en nova fenestro)Click to share on Mastodon(Malfermiĝas en nova fenestro)
#000012
Laŭ mia supozo — ili ŝatis la diversecon de la estraro en 2020 kaj malŝatas la postan forinklinon, do per la remalfermo alvokas nevirojn. Ofte okazas en ne tre grandaj kluboj/organizoj manko de volontaj kandidatoj sen sprono — jen tia sprono. Se denove neniuj volonte kandidatiĝos, ne estos 3a oportuno ĉi-jare.
#000018
Multaj virinoj en la gvidorganoj de Eŭropaj landoj kaj partioj ja bedaŭrinde pruvas, ke la eco »virina« tute ne preventas pri emo al korupteco, mensogoj, trompoj kaj aliaj krimaj kondutoj. Annalena Baerbock (mensogis pri siaj lernejoj, diplomoj kaj kvalifikoj), nun ina ministro de eksteraj aferoj en Germanujo; Franziska Giffey (plagiatinto, perdis pro tio la doktor-titolon), nun ina urbestro de Berlino, ĉefurbo de Germanujo; Christine Lagarde (krimulo laŭ kortumo), nun ina ĉefo de Eŭropa Centra Banko; Ursula von der Leyen (puĉis kontraŭ la ĝusta kandidato post ties baloto), nun ina prezidento de Eŭropa Unio. Danku ni al Satano por tiaj inoj!
#000021
Seksan kaj plej eble ankaŭ geografian diversecon postulas la ideologiistoj de TEJO. Kial vi iras sur ĉi tiu vojo ne ĝis la fino? Kial vi postulas ne ankaŭ kandidatojn de diversaj religioj, moroj kaj kulturoj, kaj ĉiomanĝantojn kaj vegetaranojn, krome fizike kaj psike perturbitajn kandidatojn? Dio mia, mi dankas, ke Zamenhof estis pli saĝa kaj prudenta ol pli kaj pli multaj nunaj esperantistoj!
#000022